ระเบียบคณะกรรมการกองทุนเงินให้กู้ยืมเพื่อการศึกษาว่าด้วยหลักเกณฑ์วิธีการ และเงื่อนไขในการจ้างสถาบันการเงินหรือนิติบุคคลให้ทำหน้าที่บริหารและจัดการการให้เงินกู้ยืมเพื่อการศึกษาติดตามและเร่งรัดให้มีการชำระคืนเงินกู้ยืมเพื่อการศึกษาพ.ศ. ๒๕๖๓[๑] โดยที่เป็นการสมควรกำหนดหลักเกณฑ์ วิธีการ และเงื่อนไขในการจ้างสถาบันการเงินหรือนิติบุคคลให้ทำหน้าที่บริหารและจัดการการให้เงินกู้ยืมเพื่อการศึกษาติดตามและเร่งรัดให้มีการชำระคืนเงินกู้ยืมเพื่อการศึกษาอาศัยอำนาจตามความในมาตรา๑๙ (๑๐) และมาตรา ๓๓ แห่งพระราชบัญญัติกองทุนเงินให้กู้ยืมเพื่อการศึกษา พ.ศ. ๒๕๖๐คณะกรรมการกองทุนเงินให้กู้ยืมเพื่อการศึกษา ในการประชุมครั้งที่ ๑๐/๒๕๖๒ เมื่อวันที่๒๖ พฤศจิกายน ๒๕๖๒ ได้มีมติให้ออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกองทุนเงินให้กู้ยืมเพื่อการศึกษาว่าด้วยหลักเกณฑ์ วิธีการ และเงื่อนไขในการจ้างสถาบันการเงินหรือนิติบุคคลให้ทำหน้าที่บริหารและจัดการการให้เงินกู้ยืมเพื่อการศึกษา ติดตามและเร่งรัดให้มีการชำระคืนเงินกู้ยืมเพื่อการศึกษาพ.ศ. ๒๕๖๓ข้อ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ในระเบียบนี้กองทุนหมายความว่า กองทุนเงินให้กู้ยืมเพื่อการศึกษาคณะกรรมการหมายความว่า คณะกรรมการกองทุนเงินให้กู้ยืมเพื่อการศึกษากรรมการหมายความว่า กรรมการกองทุนเงินให้กู้ยืมเพื่อการศึกษาผู้จัดการหมายความว่า ผู้จัดการกองทุนเงินให้กู้ยืมเพื่อการศึกษาสถาบันการเงินหมายความว่า ธนาคารพาณิชย์ หรือธนาคารที่เป็นรัฐวิสาหกิจ หรือธนาคารที่เป็นสถาบันการเงินเฉพาะกิจธนาคารพาณิชย์หมายความว่า บริษัทมหาชนจำกัดที่ได้รับอนุญาตให้ประกอบธุรกิจธนาคารพาณิชย์ แต่ไม่รวมถึงธนาคารพาณิชย์ที่เป็นบริษัทลูกของธนาคารพาณิชย์ต่างประเทศและสาขาของธนาคารพาณิชย์ต่างประเทศที่ได้รับอนุญาตให้ประกอบธุรกิจธนาคารพาณิชย์สถาบันการเงินเฉพาะกิจหมายความว่า(๑)ธนาคารเพื่อการเกษตรและสหกรณ์การเกษตรตามกฎหมายว่าด้วยธนาคารเพื่อการเกษตรและสหกรณ์การเกษตร(๒)ธนาคารออมสินตามกฎหมายว่าด้วยธนาคารออมสิน(๓)ธนาคารอาคารสงเคราะห์ตามกฎหมายว่าด้วยธนาคารอาคารสงเคราะห์(๔)ธนาคารอิสลามแห่งประเทศไทยตามกฎหมายว่าด้วยธนาคารอิสลามแห่งประเทศไทย(๕) สถาบันการเงินที่มีกฎหมายเฉพาะจัดตั้งขึ้น ตามที่รัฐมนตรีว่าการกระทรวงการคลังประกาศกำหนดนิติบุคคลหมายความว่า นิติบุคคลไทยที่จัดตั้งขึ้นตามกฎหมายผู้กู้ยืมเงินหมายความว่า นักเรียนหรือนักศึกษาผู้ได้รับเงินกู้ยืมเพื่อการศึกษาจากกองทุนเงินให้กู้ยืมเพื่อการศึกษาตามพระราชบัญญัติกองทุนเงินให้กู้ยืมเพื่อการศึกษาพ.ศ. ๒๕๖๐ และให้หมายความรวมถึงนักเรียนหรือนักศึกษาผู้ได้รับเงินกู้ยืมตามพระราชบัญญัติกองทุนเงินให้กู้ยืมเพื่อการศึกษาพ.ศ. ๒๕๔๑ และนิสิตหรือนักศึกษาผู้รับทุนการศึกษาแบบต้องใช้คืนจากกองทุนเพื่อการศึกษาตามระเบียบกระทรวงการคลัง ว่าด้วยการบริหารกองทุนเพื่อการศึกษาพ.ศ. ๒๕๔๙ และที่แก้ไขเพิ่มเติมที่ออกตามพระราชบัญญัติเงินคงคลัง พ.ศ. ๒๔๙๑ด้วยเงินกู้ยืมเพื่อการศึกษา หมายความว่า เงินที่กองทุนจัดสรรให้ผู้กู้ยืมเงินเพื่อเป็นค่าเล่าเรียนค่าใช้จ่ายที่เกี่ยวเนื่องกับการศึกษา และค่าครองชีพนักเรียนหรือนักศึกษา หมายความว่า ผู้ซึ่งศึกษาอยู่ในสถานศึกษาและให้หมายความรวมถึงผู้ซึ่งได้รับการตอบรับให้เข้าศึกษาในสถานศึกษาด้วยสถานศึกษา หมายความว่า โรงเรียน สถาบันอุดมศึกษา หรือสถานศึกษาอื่นของรัฐ โรงเรียนของเอกชนที่ได้รับใบอนุญาตให้จัดตั้งโรงเรียนในระบบตามกฎหมายว่าด้วยโรงเรียนเอกชนและสถาบันอุดมศึกษาของเอกชนที่ได้รับใบอนุญาตให้จัดตั้งตามกฎหมายว่าด้วยสถาบันอุดมศึกษาเอกชนการบริหารและจัดการการให้เงินกู้ยืมเพื่อการศึกษาแก่นักเรียนหรือนักศึกษาหมายความว่า การดำเนินการเกี่ยวกับการให้เงินกู้ยืมเพื่อการศึกษาแก่นักเรียน หรือนักศึกษาและชำระเงินคืนกองทุน รวมทั้งการดำเนินการทั้งหลายที่เกี่ยวข้องการดำเนินการติดตามและเร่งรัดให้มีการชำระคืนเงินกู้ยืมเพื่อการศึกษาตามสัญญาที่ผู้กู้ยืมเงินทำไว้หมายความว่า การเตรียมและตรวจสอบข้อมูลพร้อมเอกสารที่ต้องใช้ในการติดตามและเร่งรัดให้มีการชำระเงินกู้ยืมเพื่อการศึกษาตามสัญญาที่ผู้กู้ยืมเงินทำไว้การดำเนินคดี การบังคับคดี และการไกล่เกลี่ยประนีประนอมยอมความ รวมทั้งการดำเนินการทั้งหลายที่เกี่ยวข้องทำหน้าที่แทนเป็นการทั่วไป หมายความว่า การจ้างให้ทำหน้าที่แทนตามหลักเกณฑ์ วิธีการและเงื่อนไขที่กองทุนกำหนด ดังต่อไปนี้๑.การจ้างให้บริหารและจัดการการให้เงินกู้ยืมเพื่อการศึกษาแก่นักเรียนหรือนักศึกษา ได้แก่(๑)การดำเนินการเกี่ยวกับการให้เงินกู้ยืมเพื่อการศึกษาแก่นักเรียน หรือนักศึกษา และชำระเงินคืนกองทุน(๒)การจัดทำรายงานต่าง ๆ(๓)การจัดเก็บข้อมูลและเอกสารที่เกี่ยวข้องเพื่อประโยชน์ในการบริหารจัดการ(๔)การเตรียมการที่จำเป็นเพื่อเป็นข้อมูลที่ต้องใช้ในการจ้างให้ดำเนินการติดตามและเร่งรัดให้มีการชำระเงินกู้ยืมเพื่อการศึกษาตามสัญญาที่ผู้กู้ยืมเงินทำไว้ต่อไป(๕)การดำเนินการอื่น ๆ ที่เกี่ยวข้อง๒.การจ้างให้ดำเนินการติดตามและเร่งรัดให้มีการชำระคืนเงินกู้ยืมเพื่อการศึกษาตามสัญญาที่ผู้กู้ยืมเงินทำไว้ได้แก่(๑)การเตรียมและตรวจสอบข้อมูลพร้อมเอกสารที่ต้องใช้ในการติดตามและเร่งรัดให้มีการชำระเงินกู้ยืมเพื่อการศึกษาตามสัญญาที่ผู้กู้ยืมเงินทำไว้(๒)การไกล่เกลี่ยประนีประนอมยอมความ(๓)การดำเนินคดีชั้นศาล(๔)การบังคับคดี(๕)การดำเนินการอื่น ๆ ที่เกี่ยวข้องทำหน้าที่แทนเป็นการเฉพาะเรื่องหมายความว่า การจ้างให้ดำเนินการตามกิจกรรมอย่างใดอย่างหนี่ง ที่กำหนดไว้ในการทำหน้าที่แทนเป็นการทั่วไปของการบริหารและจัดการการให้เงินกู้ยืมเพื่อการศึกษาแก่นักเรียนหรือนักศึกษา หรือการดำเนินการติดตามและเร่งรัดให้มีการชำระคืนเงินกู้ยืมเพื่อการศึกษาตามสัญญาที่ผู้กู้ยืมเงินทำไว้เจ้าหน้าที่ฝ่ายพัสดุหมายความว่า ผู้อำนวยการฝ่ายอำนวยการและพัสดุ หัวหน้ากลุ่มงานพัสดุ เจ้าหน้าที่พัสดุหรือผู้ที่ได้รับมอบหมายจากผู้จัดการให้ทำหน้าที่เกี่ยวกับการพัสดุข้อ๔ ให้ผู้จัดการรักษาการตามระเบียบนี้และให้มีอำนาจวินิจฉัยปัญหาในการปฏิบัติตามระเบียบนี้ แล้วรายงานผลให้คณะกรรมการทราบและให้มีอำนาจกำหนดแนวทางปฏิบัติและวิธีการดำเนินการเพิ่มเติมได้เท่าที่ไม่ขัดหรือแย้งกับระเบียบนี้หมวดที่ ๑บททั่วไป ข้อ๕ กองทุนสามารถจ้างสถาบันการเงินให้ทำหน้าที่แทนเป็นการทั่วไปทั้งกรณีการบริหารและจัดการการให้เงินกู้ยืมเพื่อการศึกษาแก่นักเรียนหรือนักศึกษา หรือการดำเนินการติดตามและเร่งรัดให้มีการชำระคืนเงินกู้ยืมเพื่อการศึกษาตามสัญญาที่ผู้กู้ยืมเงินทำไว้หรือทั้งสองกรณีในกรณีที่เห็นสมควรกองทุนสามารถจ้างสถาบันการเงินให้ทำหน้าที่แทนเป็นการเฉพาะเรื่อง กรณีการบริหารและจัดการการให้เงินกู้ยืมเพื่อการศึกษาแก่นักเรียนหรือนักศึกษาหรือกรณีการดำเนินการติดตามและเร่งรัดให้มีการชำระคืนเงินกู้ยืมเพื่อการศึกษาตามสัญญาที่ผู้กู้ยืมเงินทำไว้ก็ได้ข้อ๖ สถาบันการเงินที่รับจ้างตามข้อ ๕ ต้องมีคุณสมบัติดังนี้(๑)มีนโยบายการเงินที่สอดคล้องกับการดำเนินงานของกองทุน มีระบบงานการเงิน การรับชำระเงินการให้บริการแก่ลูกค้า ซึ่งเป็นระบบเทคโนโลยีสารสนเทศที่ทันสมัย มีความพร้อมรองรับการประมวลผลงานสำหรับทุกระบบงานให้สามารถทำงานเชื่อมโยงหรือร่วมกับระบบงานของกองทุนได้อย่างมีประสิทธิภาพ(๒)มีช่องทางที่เพียงพอในการให้บริการและอำนวยความสะดวกแก่นักเรียน หรือนักศึกษา หรือสถานศึกษา(๓)มีคุณสมบัติอื่นตามที่คณะกรรมการกำหนดข้อ ๗ กองทุนสามารถจ้างนิติบุคคลให้ทำหน้าที่แทนเป็นการทั่วไปหรือทำหน้าที่แทนเป็นการเฉพาะเรื่องในการดำเนินการติดตามและเร่งรัดให้มีการชำระคืนเงินกู้ยืมเพื่อการศึกษาตามสัญญาที่ผู้กู้ยืมเงินทำไว้ก็ได้ข้อ๘ นิติบุคคลที่รับจ้างตามข้อ ๗ ต้องมีคุณสมบัติและไม่มีลักษณะต้องห้ามดังนี้(๑)เป็นผู้มีอาชีพรับจ้างงานดำเนินการติดตามและเร่งรัดให้มีการชำระหนี้ ในกรณีงานติดตามทวงถามหนี้นิติบุคคลนั้นต้องได้รับอนุญาตประกอบธุรกิจทวงถามหนี้ตามกฎหมาย(๒)ไม่เป็นบุคคลล้มละลาย อยู่ระหว่างพิทักษ์ทรัพย์เด็ดขาด อยู่ระหว่างคำสั่งฟื้นฟูกิจการและไม่อยู่ระหว่างเลิกกิจการ(๓) มีบุคลากรเฉพาะทาง เช่น ทนายความประจำ พนักงานติดตามทวงถามหนี้ในจำนวนที่เหมาะสมกับปริมาณงานจ้างแต่ละคราวของกองทุน(๔) เคยมีผลงานประเภทเดียวกับงานที่จ้าง ตามที่กองทุนกำหนดสำหรับการจ้างแต่ละคราว(๕) ต้องไม่เป็นผู้ซึ่งถูกระบุชื่อไว้ในบัญชีรายชื่อผู้ทิ้งงานซึ่งได้แจ้งเวียนชื่อให้เป็นผู้ทิ้งงานของหน่วยงานของรัฐ ในระบบเครือข่ายสารสนเทศของกรมบัญชีกลางและต้องไม่เป็นผู้เคยมีการกระทำการอันมีลักษณะเป็นการทิ้งงานในสัญญาใดๆ กับกองทุนมาก่อน และให้หมายความรวมถึงหุ้นส่วนผู้จัดการ กรรมการผู้จัดการผู้บริหาร ผู้มีอำนาจในการดำเนินงานในกิจการของนิติบุคคลนั้น ซึ่งมีส่วนเกี่ยวข้องกับการทิ้งงานดังกล่าว(๖)ไม่เป็นผู้มีผลประโยชน์ร่วมกันกับนิติบุคคลรายอื่นผู้ยื่นข้อเสนอ หรือไม่เป็นผู้กระทำการอันเป็นการขัดขวางการแข่งขันอย่างไม่เป็นธรรมในการจ้างคราวเดียวกัน(๗)มีคุณสมบัติและไม่มีลักษณะต้องห้ามอื่นตามที่คณะกรรมการกำหนดการพิจารณาว่าเป็นผู้เคยมีการกระทำการอันมีลักษณะเป็นการทิ้งงานในสัญญาใดๆ กับกองทุนมาก่อนตาม (๕) ให้เป็นอำนาจของผู้จัดการโดยให้นำหลักเกณฑ์การพิจารณาการกระทำการอันมีลักษณะเป็นการทิ้งงานตามกฎหมายและระเบียบกระทรวงการคลังว่าด้วยการพัสดุมาใช้โดยอนุโลมข้อ๙ ในการจ้างสถาบันการเงินให้ทำหน้าที่แทนเป็นการทั่วไปหรือทำหน้าที่แทนเป็นการเฉพาะเรื่องตามข้อ ๕ และในการจ้างนิติบุคคลให้ทำหน้าที่แทนเป็นการทั่วไปตามข้อ๗ ให้ผู้จัดการเสนอคณะกรรมการให้ความเห็นชอบก่อนดำเนินการในการจ้างนิติบุคคลให้ทำหน้าที่แทนเป็นการเฉพาะเรื่องตามข้อ๗ ให้เป็นอำนาจของผู้จัดการเป็นผู้พิจารณาอนุมัติแล้วรายงานให้คณะกรรมการทราบข้อ ๑๐ การดำเนินการให้มีการจ้างตามข้อ๙ ด้วยวิธีใดตามระเบียบนี้ ให้คณะกรรมการหรือผู้จัดการเป็นผู้พิจารณาอนุมัติแล้วแต่กรณีการดำเนินการจ้างทำหน้าที่แทนเป็นการเฉพาะเรื่อง จะจ้างสถาบันการเงินหรือนิติบุคคลหลายรายสำหรับการดำเนินการจ้างคราวเดียวกันก็ได้หมวดที่ ๒การกำหนดขอบเขตงาน ข้อ ๑๑ การกำหนดขอบเขตงานและหลักเกณฑ์การพิจารณาคัดเลือกผู้รับจ้างในการดำเนินการจ้างทำหน้าที่แทนเป็นการทั่วไปแต่ละครั้งให้ผู้จัดการแต่งตั้งคณะกรรมการกำหนดขอบเขตงาน โดยให้ประกอบด้วยประธานกรรมการ และกรรมการอย่างน้อยสองคนโดยให้แต่งตั้งจากพนักงานของกองทุน ทั้งนี้ ให้คำนึงถึงลักษณะหน้าที่และความรับผิดชอบของผู้ที่ได้รับแต่งตั้งเป็นสำคัญในกรณีจำเป็นหรือเพื่อประโยชน์ของกองทุนจะแต่งตั้งผู้ทรงคุณวุฒิจากภายนอกเป็นประธานกรรมการหรือร่วมเป็นกรรมการกำหนดขอบเขตงานด้วยก็ได้เมื่อจัดทำร่างกำหนดขอบเขตงานเสร็จแล้วให้เสนอต่อผู้จัดการเพื่ออนุมัติและแจ้งเจ้าหน้าที่ฝ่ายพัสดุดำเนินการต่อไปข้อ ๑๒ ในการดำเนินการจ้างทำหน้าที่แทนเป็นการเฉพาะเรื่องผู้จัดการอาจแต่งตั้งคณะกรรมการกำหนดขอบเขตงานได้ตามที่เห็นสมควร หรือจะมอบหมายให้ฝ่ายหรือหน่วยงานภายในกองทุนที่เกี่ยวข้องดำเนินการกำหนดขอบเขตงานก็ได้ในกรณีมีการแต่งตั้งคณะกรรมการกำหนดขอบเขตงาน ให้นำความตามข้อ ๑๑ มาบังคับใช้โดยอนุโลมข้อ๑๓ การกำหนดขอบเขตงานจ้างสถาบันการเงินหรือนิติบุคคลอย่างน้อยต้องประกอบด้วยรายการดังต่อไปนี้(๑) เหตุผลและความจำเป็น(๒) คุณสมบัติและลักษณะต้องห้ามของผู้ยื่นข้อเสนอ(๓) รายละเอียดของงานจ้าง(๔) ระยะเวลาดำเนินการ(๕) ระยะเวลาส่งมอบของงาน(๖) หลักเกณฑ์ในการพิจารณาข้อเสนอ(๗) เงื่อนไขการชำระเงิน / อัตราค่าจ้างขั้นต่ำในแต่ละรายการ(๘) หลักประกัน (ถ้ามี)(๙) ค่าปรับ(๑๐) ข้อสงวนสิทธิของกองทุน(๑๑) วงเงินในการจ้าง (ถ้ามี)(๑๒) วิธีการจ้างและเหตุผลที่ต้องจ้างโดยวิธีนั้นหมวดที่ ๓วิธีการจ้างและการแต่งตั้งคณะกรรมการคัดเลือก ข้อ๑๔ การจ้างสถาบันการเงินหรือนิติบุคคลให้ทำหน้าที่แทนเป็นการทั่วไปหรือทำหน้าที่แทนเป็นการเฉพาะเรื่อง ตามข้อ ๕ และข้อ ๗ อาจกระทำได้ โดยวิธีดังต่อไปนี้(๑)วิธีประกาศเป็นการทั่วไป ได้แก่ การที่กองทุนประกาศเชิญชวนสถาบันการเงินหรือนิติบุคคลที่มีคุณสมบัติและไม่มีลักษณะต้องห้ามตรงตามเงื่อนไขที่กองทุนกำหนดให้ยื่นข้อเสนอ(๒)วิธีพิเศษ ได้แก่ การที่กองทุนเชิญชวนสถาบันการเงินหรือนิติบุคคลที่มีคุณสมบัติและไม่มีลักษณะต้องห้ามรายใดรายหนึ่งโดยตรงให้เข้ายื่นข้อเสนอ หรือให้เข้ามาเจรจาวิธีประกาศเป็นการทั่วไปข้อ ๑๕ การจ้างสถาบันการเงินหรือนิติบุคคลโดยวิธีประกาศเป็นการทั่วไป ให้กระทำโดยการประกาศเชิญชวนให้สถาบันการเงินหรือนิติบุคคลที่มีคุณสมบัติและไม่มีลักษณะต้องห้ามตามข้อ ๖ หรือข้อ๘ แล้วแต่กรณี เพื่อให้เสนอการดำเนินงานต่อคณะกรรมการคัดเลือก และให้คณะกรรมการคัดเลือกทำการคัดเลือกสถาบันการเงินหรือนิติบุคคลนั้นตามหลักเกณฑ์การพิจารณาที่กำหนดในขอบเขตงานข้อ ๑๖ การจ้างตามข้อ๑๕ ภายหลังจากผู้จัดการอนุมัติขอบเขตงานตามข้อ ๑๓ แล้ว ให้ผู้จัดการแต่งตั้งคณะกรรมการคัดเลือกขึ้นเพื่อปฏิบัติตามระเบียบนี้พร้อมกับกำหนดระยะเวลาในการพิจารณาของคณะกรรมการคัดเลือกโดยให้คณะกรรมการคัดเลือกมีจำนวนไม่น้อยกว่าสามคน ประกอบด้วย ประธานกรรมการคัดเลือกกรรมการคัดเลือกอย่างน้อยสองคนประธานกรรมการคัดเลือกจะแต่งตั้งจากกรรมการผู้ทรงคุณวุฒิจากภายนอก หรือพนักงานของกองทุนซึ่งดำรงตำแหน่งไม่ต่ำกว่ารองผู้จัดการหรือเทียบเท่าก็ได้กรรมการคัดเลือกให้แต่งตั้งจากพนักงานของกองทุน โดยให้คำนึงถึงลักษณะหน้าที่และความรับผิดชอบของผู้ที่ได้รับแต่งตั้งเป็นสำคัญในกรณีจำเป็นหรือเพื่อประโยชน์ของกองทุนจะแต่งตั้งผู้ทรงคุณวุฒิจากภายนอกร่วมเป็นกรรมการคัดเลือกด้วยก็ได้ให้ผู้จัดการแต่งตั้งพนักงานกองทุนจำนวนหนึ่งคนทำหน้าที่เป็นเลขานุการและให้พนักงานกองทุนซึ่งดำรงตำแหน่งเจ้าหน้าที่พัสดุจำนวนอย่างน้อยหนึ่งคนทำหน้าที่เป็นผู้ช่วยเลขานุการประธานกรรมการและกรรมการคัดเลือกต้องไม่เป็นผู้มีส่วนได้ส่วนเสียกับผู้ยื่นข้อเสนอในการจ้างครั้งนั้น ทั้งนี้ การมีส่วนได้เสียในเรื่องที่ประชุมพิจารณาของประธานกรรมการคัดเลือกและกรรมการคัดเลือกให้เป็นไปตามกฎหมายว่าด้วยวิธีปฏิบัติราชการทางปกครองข้อ๑๗ การประชุมของคณะกรรมการคัดเลือก ต้องมีกรรมการคัดเลือกมาประชุมไม่น้อยกว่ากึ่งหนึ่งของจำนวนกรรมการทั้งหมดให้ประธานกรรมการคัดเลือกและกรรมการคัดเลือกแต่ละคนมีเสียงหนึ่งในการลงมติโดยประธานกรรมการคัดเลือกต้องอยู่ด้วยทุกครั้งในการประชุม หากประธานกรรมการคัดเลือกไม่สามารถปฏิบัติหน้าที่ได้ให้ผู้จัดการแต่งตั้งประธานกรรมการคัดเลือกคนใหม่เป็นประธานกรรมการคัดเลือกแทนมติของคณะกรรมการคัดเลือกให้ถือเสียงข้างมากถ้าคะแนนเสียงเท่ากันให้ประธานกรรมการคัดเลือกออกเสียงเพิ่มอีกเสียงหนึ่งเป็นเสียงชี้ขาดข้อ๑๘ คณะกรรมการคัดเลือกโดยวิธีประกาศเป็นการทั่วไปมีหน้าที่ ดังต่อไปนี้(๑)พิจารณาจัดทำประกาศเชิญชวน และกำหนดระยะเวลาในการดำเนินการและรายละเอียดต่าง ๆ ที่เกี่ยวข้องเช่น วิธีการเผยแพร่ประกาศเชิญชวน วัน เวลา และสถานที่รับและเปิดซองข้อเสนอราคา เป็นต้น(๒) ตรวจสอบคุณสมบัติและลักษณะต้องห้ามของผู้ยื่นข้อเสนอและเอกสารต่างๆ ที่ระบุไว้ในข้อเสนอและวินิจฉัยคุณสมบัติและลักษณะต้องห้าม คำวินิจฉัยของคณะกรรมการคัดเลือกให้ถือว่าเป็นที่สุด(๓)พิจารณาข้อเสนอ และสรุปผลการคัดเลือก(๔)เจรจาต่อรองราคาค่าจ้างหรือค่าใช้จ่ายในรายการต่าง ๆให้คณะกรรมการคัดเลือกพิจารณาผู้ยื่นข้อเสนอทุกรายที่ผ่านการคัดเลือกแล้วคัดเลือกผู้ยื่นข้อเสนอที่ดีที่สุดพร้อมเหตุผลรายงานผลต่อผู้จัดการเพื่ออนุมัติหรือให้ความเห็นชอบก่อนนำเสนอคณะกรรมการอนุมัติจ้างต่อไปแล้วแต่กรณีในกรณีการจ้างตามข้อ ๑๐ วรรคสอง การคัดเลือกผู้ยื่นข้อเสนอที่ดีที่สุดจะมีจำนวนเท่าใดก็ได้ในกรณีที่มีเหตุที่ทำให้การจัดทำรายงานล่าช้าให้เสนอผู้จัดการพิจารณาขยายระยะเวลาตามความจำเป็นข้อ๑๙ ในกรณีที่ปรากฏว่า ไม่มีผู้ใดยื่นข้อเสนอภายในกำหนดเวลาตามประกาศเชิญชวนคณะกรรมการคัดเลือกอาจเสนอผู้จัดการให้อนุมัติขยายระยะเวลาการยื่นข้อเสนอออกไปอีกภายในกำหนดเวลาที่เหมาะสมก็ได้ในกรณีที่ไม่มีการขยายระยะเวลา หรือเมื่อขยายระยะเวลาดังกล่าวแล้ว ยังไม่มีผู้ใดยื่นข้อเสนอภายในกำหนดเวลาที่ขยายแล้วอีกให้จัดทำรายงานเสนอผู้จัดการเพื่อให้พิจารณายกเลิกประกาศการจ้างในครั้งนั้น แล้วดำเนินการจ้างใหม่โดยวิธีพิเศษก็ได้ทั้งนี้ ต้องไม่มีการเปลี่ยนแปลงเงื่อนไขที่กำหนดไว้เดิมในประกาศเชิญชวนในกรณีที่ปรากฏว่ามีผู้ยื่นข้อเสนอเพียงรายเดียว หรือมีผู้ยื่นข้อเสนอหลายราย แต่มีผู้ยื่นข้อเสนอที่มีคุณสมบัติถูกต้องตามเงื่อนไขเพียงรายเดียวให้คณะกรรมการคัดเลือกจัดทำรายงานเสนอผู้จัดการเพื่อพิจารณายกเลิกการคัดเลือกครั้งนั้นแล้วดำเนินการจ้างใหม่โดยวิธีประกาศเป็นการทั่วไปหรือวิธีพิเศษก็ได้ในกรณีที่ใช้วิธีพิเศษ ต้องไม่มีการเปลี่ยนแปลงเงื่อนไขที่กำหนดไว้เดิมในประกาศเชิญชวนเว้นแต่ คณะกรรมการคัดเลือกเห็นว่า ข้อเสนอนั้นมีความเหมาะสม และเป็นประโยชน์ต่อกองทุนและมีเหตุผลสมควรที่จะดำเนินการต่อไป โดยไม่ต้องยกเลิกการคัดเลือกให้คณะกรรมการคัดเลือกจัดทำรายงานเสนอผู้จัดการเพื่อดำเนินการต่อไปโดยอาจพิจารณาคัดเลือกผู้ยื่นข้อเสนอราคารายนั้นได้วิธีพิเศษข้อ๒๐ การจ้างสถาบันการเงินหรือนิติบุคคลโดยวิธีพิเศษ ให้กระทำได้ในกรณีใดกรณีหนึ่ง ดังต่อไปนี้(๑)เป็นกรณีจำเป็นต้องจ้างผู้รับจ้างที่มีความชำนาญเป็นพิเศษ หรือมีทักษะสูง(๒)เป็นกรณีที่ต้องกระทำโดยเร่งด่วน หากล่าช้าอาจจะเสียหายแก่กองทุน หรือเพื่อประโยชน์ของกองทุน(๓)เป็นกรณีต้องจ้างผู้รับจ้างรายเดิมเพิ่มในสถานการณ์ที่จำเป็น หรือเพื่อประโยชน์ของกองทุน(๔)เป็นกรณีที่ได้ดำเนินการโดยวิธีประกาศเป็นการทั่วไปมาแล้วแต่ไม่ได้ผลดีการจ้างตามวรรคหนึ่งให้ตั้งคณะกรรมการคัดเลือกโดยวิธีพิเศษเพื่อติดต่อโดยตรงให้สถาบันการเงินหรือนิติบุคคลที่มีคุณสมบัติและไม่มีลักษณะต้องห้ามตามข้อ ๖ หรือข้อ ๘ แล้วแต่กรณี เข้าดำเนินงานตามขอบเขตงานที่กำหนดตามหมวดที่๒ กับกองทุนข้อ ๒๑ คณะกรรมการคัดเลือกโดยวิธีพิเศษ มีหน้าที่ ดังนี้(๑)แจ้งเป็นหนังสือให้สถาบันการเงินหรือนิติบุคคล ทำการยื่นข้อเสนอให้เป็นไปตามเงื่อนไขที่กำหนดในขอบเขตของงาน(๒) พิจารณาข้อเสนอ(๓) เจรจาต่อรองราคาค่าจ้างหรือค่าใช้จ่ายในรายการต่างๆเมื่อคณะกรรมการคัดเลือกโดยวิธีพิเศษได้ผลการพิจารณาคัดเลือกแล้วให้รายงานผลต่อผู้จัดการเพื่ออนุมัติหรือให้ความเห็นชอบก่อนนำเสนอคณะกรรมการอนุมัติจ้างต่อไป แล้วแต่กรณีการแต่งตั้งและการประชุมของคณะกรรมการคัดเลือกโดยวิธีพิเศษ ให้นำความในข้อ ๑๖ และข้อ๑๗ มาใช้บังคับโดยอนุโลมหมวดที่ ๔การทำสัญญา ข้อ๒๒ สัญญาจ้างสถาบันการเงินหรือนิติบุคคลตามระเบียบนี้ต้องทำตามแบบที่กองทุนกำหนดโดยความเห็นชอบของสำนักงานอัยการสูงสุดการทำสัญญารายใดถ้าจำเป็นต้องมีข้อความหรือรายการแตกต่างไปจากแบบสัญญาตามวรรคหนึ่งโดยมีสาระสำคัญตามที่กำหนดไว้ในแบบสัญญาและไม่ทำให้กองทุนเสียเปรียบก็ให้กระทำได้ เว้นแต่ กองทุนเห็นว่าจะมีปัญหาในทางเสียเปรียบหรือไม่รัดกุมพอก็ให้ส่งร่างสัญญานั้นไปให้สำนักงานอัยการสูงสุดพิจารณาให้ความเห็นชอบก่อนในกรณีที่ไม่อาจทำสัญญาตามแบบสัญญาตามวรรคหนึ่งได้ และจำเป็นต้องร่างสัญญาขึ้นใหม่ให้ส่งร่างสัญญานั้นไปให้สำนักงานอัยการสูงสุดพิจารณาให้ความเห็นชอบก่อน เว้นแต่ การทำสัญญาตามแบบที่สำนักงานอัยการสูงสุดได้เคยให้ความเห็นชอบมาแล้วก็ให้กระทำได้ข้อ๒๓ การลงนามในสัญญาและการลงนามในสัญญาแก้ไขเพิ่มเติมให้เป็นอำนาจของผู้จัดการหากผู้ได้รับการคัดเลือกไม่มาทำสัญญาภายในระยะเวลาที่กำหนดคณะกรรมการคัดเลือกสามารถดำเนินการคัดเลือกผู้ยื่นข้อเสนอที่ดีที่สุดรายถัดไปได้ (หากมี)โดยจัดทำรายงานเสนอผู้จัดการเพื่อขอความเห็นชอบก่อนดำเนินการต่อไปข้อ ๒๔ ในกรณีที่สถาบันการเงินหรือนิติบุคคลที่เป็นหน่วยงานของรัฐเป็นผู้ยื่นข้อเสนอหรือเป็นคู่สัญญาไม่ต้องวางหลักประกันกรณีนอกเหนือจากวรรคหนึ่งให้กำหนดให้มีหลักประกันการเสนอราคาและหลักประกันสัญญา เว้นแต่การจ้างที่ผู้จัดการเห็นว่าไม่จำเป็นต้องมีการวางหลักประกันการเสนอราคาหรือหลักประกันสัญญาการกำหนดมูลค่าหลักประกันให้กำหนดมูลค่าหลักประกันในอัตราร้อยละห้าของวงเงินงบประมาณหรือราคาที่จ้างในครั้งนั้นในกรณีจำเป็น ให้ผู้จัดการสามารถกำหนดมูลค่าหลักประกันให้เหมาะสมกับการจ้างในครั้งนั้นได้ข้อ ๒๕ การทำสัญญาจ้างให้กำหนดค่าปรับเป็นรายวันในอัตราตายตัวระหว่างร้อยละ ๐.๐๑ -๐.๑๐ ของวงเงินตามสัญญาการกำหนดค่าปรับตามวรรคหนึ่งในอัตราหรือเป็นจำนวนเงินเท่าใดให้ผู้จัดการคำนึงถึงราคา กำหนดระยะเวลาของงาน และลักษณะของงาน หรือผลกระทบต่อความเสียหายแก่กองทุนแล้วแต่กรณีทั้งนี้ ให้กำหนดเรื่องค่าปรับไว้ในเอกสารเชิญชวนหรือขอบเขตงานให้ชัดเจนด้วยข้อ ๒๖ สัญญาที่ได้ลงนามแล้วจะแก้ไขไม่ได้ เว้นแต่ในกรณีดังต่อไปนี้ให้อยู่ในดุลพินิจของผู้มีอำนาจตามข้อ๙ ที่จะพิจารณาอนุมัติให้แก้ไขได้(๑) ในกรณีที่มีความจำเป็น หากการแก้ไขนั้นไม่ทำให้กองทุนเสียประโยชน์หรือเพื่อประโยชน์ของกองทุน หรือเพื่อประโยชน์สาธารณะ(๒)เป็นการแก้ไขตามที่กำหนดไว้ในกฎ ระเบียบ ข้อบังคับ ของกองทุน กฎหมาย หรือมติคณะรัฐมนตรีที่เกี่ยวข้องในกรณีการแก้ไขสัญญาที่กองทุนเห็นว่าจะมีปัญหาในทางเสียประโยชน์หรือไม่รัดกุมพอ ก็ให้ส่งร่างสัญญาที่แก้ไขนั้นไปให้สำนักงานอัยการสูงสุดพิจารณาให้ความเห็นชอบก่อนลงนามการแก้ไขสัญญาตามวรรคหนึ่งต้องอยู่ภายในขอบข่ายแห่งวัตถุประสงค์เดิมของสัญญาหากมีความจำเป็นต้องเพิ่มหรือลดวงเงิน หรือเพิ่มหรือลดระยะเวลาส่งมอบหรือระยะเวลาในการทำงานหรือเพิ่มลดเนื้องาน ให้ตกลงไปพร้อมกันข้อ๒๗ สัญญาที่กองทุนทำตามระเบียบนี้ ต้องมีข้อตกลงในการห้ามสถาบันการเงินหรือนิติบุคคลไปจ้างช่วงให้ผู้อื่นทำอีกทอดหนึ่ง ไม่ว่าทั้งหมดหรือแต่บางส่วนเว้นแต่ การจ้างช่วงงานบางส่วนที่ได้รับอนุญาตจากผู้จัดการแล้ว ผู้รับจ้างช่วงที่ได้รับอนุญาตไม่สามารถไปจ้างช่วงให้ผู้อื่นทำได้อีกเว้นแต่จะได้รับอนุมัติจากผู้จัดการก่อน ซึ่งสามารถให้จ้างช่วงได้อีกทอดเดียวเท่านั้นการจ้างช่วงทั้งหมดหรือแต่บางส่วนที่ฝ่าฝืนข้อตกลงตามที่กล่าวในวรรคหนึ่งต้องกำหนดให้มีค่าปรับสำหรับการฝ่าฝืนข้อตกลงนั้นไม่น้อยกว่าร้อยละ ๑๐ ของวงเงินของงานที่จ้างช่วงตามสัญญาหรือตามที่ผู้จัดการกำหนดอัตราค่าปรับให้เหมาะสมกับการฝ่าฝืนข้อตกลงนั้นหมวดที่ ๕การตรวจการจ้าง ข้อ ๒๘ ในการตรวจการจ้างตามสัญญาที่ทำตามระเบียบนี้ให้ผู้จัดการตั้งคณะกรรมการตรวจการจ้างพร้อมกับกำหนดระยะเวลาในการพิจารณาของคณะกรรมการตรวจการจ้าง แล้วรายงานผลการพิจารณาภายในระยะเวลาที่กำหนด ถ้ามีเหตุที่ทำให้การรายงานล่าช้าให้คณะกรรมการตรวจการจ้างเสนอผู้จัดการพิจารณาขยายเวลาให้ตามความจำเป็นข้อ๒๙ คณะกรรมการตรวจการจ้างให้มีจำนวนไม่น้อยกว่าสามคนประกอบด้วย ประธานกรรมการตรวจการจ้าง และกรรมการตรวจการจ้างอย่างน้อยสองคน ซึ่งแต่งตั้งจากพนักงานของกองทุนโดยให้คำนึงถึงลักษณะหน้าที่และความรับผิดชอบของผู้ที่ได้รับแต่งตั้งเป็นสำคัญในกรณีจำเป็นหรือเพื่อประโยชน์ของกองทุนจะแต่งตั้งผู้ทรงคุณวุฒิจากภายนอกร่วมเป็นกรรมการตรวจการจ้างด้วยก็ได้ แต่จำนวนกรรมการที่เป็นบุคคลจากภายนอกจะต้องไม่มากกว่าจำนวนกรรมการตามวรรคหนึ่งให้ผู้จัดการแต่งตั้งพนักงานของกองทุนจำนวนหนึ่งคนทำหน้าที่เป็นเลขานุการและในกรณีจำเป็นหรือเห็นสมควร จะแต่งตั้งพนักงานของกองทุนซึ่งดำรงตำแหน่งเจ้าหน้าที่พัสดุจำนวนอย่างน้อยหนึ่งคนทำหน้าที่เป็นผู้ช่วยเลขานุการก็ได้ประธานกรรมการและกรรมการตรวจการจ้างต้องไม่เป็นผู้มีส่วนได้ส่วนเสียกับคู่สัญญาในการจ้างครั้งนั้น ทั้งนี้ การมีส่วนได้เสียในเรื่องที่ประชุมพิจารณาของประธานกรรมการและกรรมการตรวจการจ้างให้เป็นไปตามกฎหมายว่าด้วยวิธีปฏิบัติราชการทางปกครองข้อ๓๐ คณะกรรมการตรวจการจ้างมีหน้าที่ ดังนี้(๑)ตรวจรับงานจ้าง ณ ที่ทำการของกองทุน หรือสถานที่ซึ่งกำหนดไว้ในสัญญาหรือข้อตกลงการตรวจรับงานจ้างณ สถานที่อื่น ในกรณีที่ไม่มีสัญญาหรือข้อตกลง จะต้องได้รับอนุมัติจากผู้จัดการก่อน(๒) ตรวจรับงานจ้างให้ถูกต้องครบถ้วนตามหลักฐานที่ตกลงกันไว้(๓)ให้เริ่มตรวจรับงานจ้างในวันที่ผู้รับจ้างนํางานมาส่ง และดำเนินการให้เสร็จสิ้นโดยเร็วที่สุด(๔) เมื่อตรวจถูกต้องครบถ้วนแล้ว ให้รับงานจ้างไว้และถือว่าผู้รับจ้างได้ส่งมอบงานจ้างถูกต้องครบถ้วนตั้งแต่วันที่ผู้รับจ้างนํางานจ้างนั้นมาส่งแล้วมอบแก่เจ้าหน้าที่การเงินพร้อมกับทำหลักฐานการตรวจรับ โดยลงชื่อไว้เป็นหลักฐานเพื่อดำเนินการเบิกจ่ายเงินตามระเบียบของกองทุนและรายงานให้ผู้จัดการทราบ(๕) ในกรณีที่ผู้รับจ้างส่งมอบงานจ้างถูกต้องแต่ไม่ครบจำนวนหรือส่งมอบครบจำนวนแต่ไม่ถูกต้องทั้งหมด ถ้าสัญญาหรือข้อตกลงมิได้กำหนดไว้เป็นอย่างอื่นให้ตรวจรับไว้เฉพาะจำนวนที่ถูกต้อง โดยถือปฏิบัติตาม (๔)และให้รีบรายงานผู้จัดการ เพื่อแจ้งให้ผู้รับจ้างทราบภายในเจ็ดวันทำการนับถัดจากวันที่ตรวจพบแต่ทั้งนี้ ไม่ตัดสิทธิ์กองทุนที่จะปรับผู้รับจ้างในจำนวนที่ส่งมอบไม่ครบถ้วนหรือไม่ถูกต้องนั้น(๖) ถ้ากรรมการตรวจการจ้างบางคนไม่ยอมรับงานจ้างโดยทำความเห็นแย้งไว้ให้เสนอผู้จัดการเพื่อพิจารณาสั่งการถ้าผู้จัดการสั่งการให้รับงานจ้างไว้ จึงดำเนินการตาม (๔) หรือ (๕) แล้วแต่กรณีข้อ ๓๑ ในการตรวจการจ้างตามสัญญาที่ทำตามระเบียบนี้หากผู้จัดการเห็นสมควรจะตั้งพนักงานของกองทุนคนใดทำการตรวจการจ้างให้ถูกต้องครบถ้วนตามรายละเอียดและข้อกำหนดในสัญญาแทนการตั้งคณะกรรมการตรวจการจ้างก็ได้ โดยให้ถือปฏิบัติตามข้อ ๓๐ โดยอนุโลมบทเฉพาะกาล ข้อ ๓๒ การดำเนินการเกี่ยวกับการจ้างสถาบันการเงินหรือนิติบุคคลให้ทำหน้าที่แทนเป็นการทั่วไปหรือเป็นการเฉพาะเรื่องทั้งการบริหารและจัดการการให้เงินกู้ยืมเพื่อการศึกษาแก่นักเรียนหรือนักศึกษา หรือการดำเนินการติดตามและเร่งรัดให้มีการชำระคืนเงินกู้ยืมเพื่อการศึกษาตามสัญญาที่ผู้กู้ยืมเงินทำไว้ ที่ได้ดำเนินการก่อนวันที่ระเบียบนี้ใช้บังคับและยังไม่แล้วเสร็จให้ดำเนินการตามกฎหมายข้อบังคับ ระเบียบหลักเกณฑ์ คำสั่ง หรือมติคณะกรรมการที่ใช้อยู่เดิมจนกว่าจะแล้วเสร็จหรือจนกว่าจะปฏิบัติตามระเบียบนี้ได้ประกาศ ณวันที่ ๒๕ มีนาคม พ.ศ. ๒๕๖๓ประสงค์พูนธเนศปลัดกระทรวงการคลังประธานกรรมการกองทุนเงินให้กู้ยืมเพื่อการศึกษาอัมพิกา/จัดทำ๑ กันยายน ๒๕๖๓สุภาทิพย์/ตรวจ๑๕กันยายน ๒๕๖๓[๑] ราชกิจจานุเบกษาเล่ม ๑๓๗/ตอนพิเศษ ๑๘๙ ง/หน้า ๓/๑๙ สิงหาคม ๒๕๖๓